Եվ ահա կրկին այստեղ այս պահին մտքերս են հեղեղ դարձել և կարիք ունեն արդեն իսկ մարմին առնելու…եվ ես նրանց մարմնավորում եմ. Գիտես, Սիրելիս կյանքում գալիս է մի պահ երբ դադարում ես լսել թե շուրջ բոլորդ ինչ է կատարվում, դու սկսում ես նայել ամեն ինչին և պարզապես լռել… լռության միջից` դիտել բոլորին, լսել և ընկալել ամեն ինչ և սակայն մոտ չթողել և ոչինչ… լսելով հասկանում ես որ մեծամասամբ դրանք խանգարող հանգամանքներ են որոնք կարծես փորձում են աչքերիդ առջև փակվեն և թույլ չեն տալիս տեսնել իրականությունը, որի մեջ դու հենց դու ես որ կաս, որի մեջ դու լավագույնն ես, կյանքի ընթացքը այն լավագույնը որ քոնն է, որ Աստվածահաճո է նաև… որոշել ճիշտն ու սխալը, տարբերել թացը չորից, և ընթանալ… ընթանալ հենց այն ճանապարհով որ քոնն է, որի մեջ դու հենց այն ես ինչ կաս, և բացել դաշտ-ճանապարհ բոլոր նրանց համար ովքեր քեզ նման են մտածում և սակայն կարիք ունեն դաշտի և չեն տեսնում դեռ այն դաշտը և անգամ գիտակից չեն թե ինչեր են ընդունակ անել: Նրանց, ինչպես նաև քեզ շատ բան պետք չէ, այլ ընդամենը արթնություն, մի նոր սկիզբ, որը այն չէ ինչ եղել է մինչ այդ: Գիտես, նման պահերին միակ բանը որ կարող է քեզ տխրեցնել, դրանք ամենևին էլ քո հակառակորդները չեն, այլ հենց քո իսկ սեփական հարազատներն են, ովքեր քո առաջ դնում են այն բոլոր “պետք”-երը որոնք իրենց կարծիքով ավելի ճիշտ են որ դու անես, սակայն Սիրելիս, հաճախ նրանք են որ սխալվում են…Դու քոնը ընտրի ու առաջ գնա, սկսի փնտրտուքից, փնտրելուց հետո հետապնդի այն, մի կանգնի, շարունակի ընթացքի մեջ մնալ, գնա ավելի առաջ, ավելի խորը, մի բավարարվի ունեցածդ գիտելիքներով, ավելի զարգացի: Եթե ուսումդ քեզ չի տալիս բավարար գիտելիքներ, ինքդ աշխատի ու ժամանակդ հագեցրու ավելի ու ավելի դրականով, ունենալով տարբեր զբաղմունքներ, նախասիրություններ /հոբբի/, որոնք կյանքդ էլ ավելի վառ գույներով կլցնեն, ունենալով նաև մարդիկ ովքեր քեզ նման ստեղծագործ/կրեատիվ/ կլինեն, կունենան ստեղծագործ մտքեր, իսկ երբ հասնես մի մեծ պատի շատ չվախենաս, ու չփորձես միանգամից այն մագլցել, փոխարենը եղիր ավելի խոհեմ ու իմաստուն, ու մի քանի քայլ հետ գնա, և եթե հարկ է շատ ավելի հեռացիր և կտեսնես որ այդ պատը այդքան էլ մեծ ու վիթխարի չէ իրականում և կգտնես անպայման այդ պատը մագլցելու լավագույն միջոցը / ուղին/: Իսկ կյանքը հավատա ավելին է տալիս… ուրեմն ինչն է պակասում քեզ, խելքը, օ ոչ դու այն ունես, պարզապես չես համարձակվում օգտագորձել այն, և ինչու սակայն չօգտագործել Աստծո կողմից շնորհված այդ գերագույն նվերը, ինչ են անում մարդիկ որ դու չես կարող անել, նայիր հանճարներին, ինչ բարձունքների են հասել, պատմությանը նայիր, ներկային նայիր, ամեն ինչին մանրամասնորեն, դու նույնպես կարող ես անել և գուցե ավելին: Եվ հետո ուղեղիցդ բացի ունես ոտքեր, աչքեր, բերան, քիթ, ականջներ, իսկ ինչպես ես օգտագործում դու այդ ամենը: Ինչ են փնտրում աչքերդ, ինչ արտահայտություններ են դուրս գալիս բերանիցդ, ինչ ուղղությամբ են ընթանում քայլերդ և վերջապես ձեռքերդ ինչ են անում. Գիտակից ես արդյոք դու այդ բոլոր ունեցացդ հրաշքներին ու գիտակից ես արդյոք թե ինչեր կարող ես Դու անել ունենալով այդ ամենը: Բանալին մեկն է` բանականություն և հավատ, միասին վերցված կանվանեմ ճանաչողություն, բանականությունդ թող օգնի քեզ տեսնելու ավելին, իսկ հավատդ թող լինի այն հիմքը որը քեզ կվստահեցնի գործերիդ մեջ, գործիր խղճիդ համաձայն և չեմ կարծում թե այն Աստվածահաճո չլինի, իսկ այն ինչ Աստվածահաճո է, անպայման կիրականանա, դու փորձիր սկսել ընթացքդ հիմա, սկիզբ դիր, քայլ արա: Օրինակ երբ արթնանում ես, շնորհակալ եղիր, ու մի պահ խորհիր շնչիդ վրա, ներշնչիր և արտաշնչիր խորը, զգում ես?, զգում ես օդը ինչպես է անցնում թոքերիդ մեջ և հետո դուրս գալիս թեթևացած, միթե հրաշք չէ սա?: միթե այդ պահին դու չես ստանում բոլոր հարցերիդ պատասխանները? Ինչ անել, ինչպես վարվել..ախր դու եթե խորապես ուսումնասիրես կտեսնես ու կհասկանաս ինչքան կարևոր է այն կյանքի համար, քո կենսական ուժն է այն, բայց այդ ամենաբարդ գործը դու անում ես հեշտությամբ, ուրեմն էլ ինչ է մնում այս կյանքում որ կարող չլինես անելու?: Ունես բանականություն և խոսալու ընդունակություն, արտահայտվելու լավագույն միջոցները..ուրեմն արտահայտի լավը, գեղեցիկը, բարին, ստեղծի և արտադրի քոնը, և եթե չես կարող մի խանգարի ուրիշներին այն իրագործել, բայց համոզված եղիր դու էլ կարող ես անել, միայն թե փորձիր գտնել հենց այն, ինչ քոնն է, ինչը քեզ հոգեհարազատ է, և հետո գործիր ու հավատա, կրկնում եմ շարունակաբար փնտրտուքի մեջ եղիր, մի բավարարվի ունեցածովդ, կիսի և հարստացրու շրջապատողներիդ, կիսելով ինքդ էլ ավելի կհարստանաս, կտաս և մեկ ուրիշն էլ քեզ կտա և դրանով դու ավելի կառաջանաս, երբևէ մի կարծիր թե ամեն ինչ գիտես ու թե ամենակարողն ես, ոչ Սիրելիս մի սխալվիր, կրկնում եմ խոհեմ եղիր և հեռատես, աչքերդ մի կախիր, այլ գլուխդ վեր բարձրացրու և հորիզոնին նայիր անընդմեջ, բայց դրա հետ մեկտեղ առջև նաև, նայիր նաև ինքդ Քեզ ու կհասկանաս թե ինչքան փոքր ես դու ու որքան քիչ գիտես կամ կարող ես, բայց կարող ես թեկուզ այդ քիչը, իրականում այդ քիչը շատ էական դեր է կատարում այդ ամբողջական տեսարանի, քանզի ամբողջությունը կազմված է մասնիկներից, և հիմա դու շնչելով ու ապրելով մաս ես կազմում այդ ամբողջականությանը, մի հուսահատվիր երբևէ ոչ մի բանից, դժվարություններ կյանքում միշտ էլ կլինեն, սկզբունքային եղիր կյանքում, քանզի առանց դրա քաոսի մեջ կապրես և ճշմարիտ ու հստակ կյանք չես ունենա այլ կապրես իդեալական մտքերով և դատարկ կյանքով…իդեալը լավ է երբ այն իրականությանը համապատասխան է, զգույշ եղիր որ իդեալը երբևէ չլինի պատրանք /իլյուզիա/, առողջ ընթերցանությունը Քեզ կօգնի ավելի լավ կշռադատել ամեն ինչ…աչքաբաց եղիր և հիշիր աշխատանքը սկսվում է հենց քեզանից, շրջապատի մարդիկ ոչինչ են անում քեզ, նրանք քեզ չեն վնասում, չեն խանգարում իրականում, այլ դու ինքդ ես քո միակ ու մեծ թշնամին, ճանաչիր ինքդ քեզ, բացահայտիր ինքդ քեզ ու առաջ գնա..երբ ճանաչես ինքդ քեզ հենց այնպիսին ինչպիսին որ կաս, դու կիմանաս նաև ինչպես վարվել շրջապատի մարդկանց հետ սկսած այն անձից որ մինչ այդ պահը քեզ տհաճություն է պատճառել, թվում է իդեալական գաղափար? Եթե միտքը ճիշտ ընբռնես ուրեմն կհասկանաս որ այն իդեալ չի, այլ իրական է, ես չեմ ասում թե դրանով հարցերդ կլուծվեն և այն մարդը ով տհաճ է եղել կդառնա հաճելի և խնդիրներդ լուծումներ կստանան միանգամից, ոչ Սիրելիս, դու չանաչելով ինքդ քեզ հենց այնպիսին ինչպիսին դու կաս կկարողանաս ճանաչել դիմացինի իրական որպիսությունը, որն էլ քեզ թույլ կտա ընտրություն կատարելու, ինչպես և ինչ անել, դա գործը չի հեշտացնում իհարկե, սակայն երբ ավելի լայնահայաց լինես, ավելի ճիշտ լուծումներ կտաս հարցերին ու խնդիրներին…Դու ես հեղինակը քո սեփական կյանքի, չենք մոռանում նաև զգացմունքները, որոնք անբաժան մասնիկներ են մեր կյանքում,,,սովորիր կառավարել և կշռադատել նրանց, տարբերիր կիրքը զգացմունքից, և զգացմունքը ապրումից. Պատճառը և հետևանքը ճանաչելով դու կկարողանաս հասկանալ դրանց էությունը, իսկ դրա համար կրկնում եմ ասածս. ճանաչողությամբ կկարողանաս այդ կետին հասնել, ճանաչելով ինքդ քեզ կիմանաս ու կգտնես ուղղին..և մի կարևոր կետ երբ նշեցի` լսել և Քոնը ունենալ, դա չի նշանակում անել այն ինչ քեզ է հաճելի, քանի որ դա կարող է ավելի մեծ խնդիրներ հարուցել, այլ դու դիր առջևումդ մի հայելի ու նայիր ինքդ քեզ, իսկ հայելիդ թող լինի հենց Ավետարանի խոսքը, որի մեջ կա ճշմարտությունը հետևյալ խոսքերով “ այն ինչ ուզում ես որ Քեզ անեն, Դու այդ արա” և ամենակարևոր պատվիրանը “ Սիրիր Քո տեր Աստծուն, և սիրիր դիմացինիդ Քո անձի պես:” եթե չես կարողանում ըմբռնել ինչ է նշանակում սիրել, ուրեմն սկսի փնտրտուքդ հենց այդ կետից, փնտրի ճանաչի այդ ճշմարտությունը և դա էլ կլինի քեզ վառ օրինակ կյանքդ լավագույնս ապրելու.. և մի կարևոր կետ ևս. հավատը չի սահմանափակում քեզ, այն ուղղություն է տալիս, ճիշտ ընթացք, այն քեզ լիմիտների մեջ չի պահում, այն չի ստիպում, այլ ուղղորդում է ճանապարհդ ու դարձնում ավելի ճկուն և մոտեցնում է ճշմարտությանը, ուստի մի վախեցիր Ավետարան վերցնել ձեռքդ երբ սկսես ընթացքդ, Ավետարանը կլուսավորի ամբողջ ճանապարհդ շատ ավելի քան Դու ես պատկերացնում…

Բանականություն և հավատ

Ճանաչողություն

Ճշմարտություն

Ապրում

Կյանք

Սեր

Ավետարան

Աստված

Հորիզոն

և ի վերջո երջանկություն, ոչ թե այն երջանկությունը դարցաձ բերանի ծամոն, որ այլևս չի տարբերվում ժամանակակից խոսակցականի մեջ հասարակ հաճույքից ու ժամանակավոր այն հիմար կրքից ծնված այսպես կոչված կայֆից..այլ այն երժանկությունը որ հագեցնում է Քեզ հոգեպես այնքան որ Դու ժպտում ես հոգով և որը արտացոլումն է աչքերիդ մեջ, և որոնք կփարվեն յուրաքանչյուր նայողի և հույս կներշնչեն, և կյանք կպարգևեն, ներդաշնակություն կհաղորդեն դիմացիցին ընդամենը նման մի հայացքով…ուրեմն մտածիր թե ինչեր կարող ես անել, ճիշտ օգտագործիր ստացածդ շնորհները, մի կորցրու դրանք: